ԱԺ նախագահի գլխավոր խորհրդական Վրեժ Գասպարյանը տարիներ շարունակ եղել է գիտաժողովի ժյուրիի անդամ: Նա մասնակիցների այսօրվա պատրաստվածությունը գնահատեց բավարար. «Մենք կփորձենք որպես նախաձեռնողներ որոշակի մոտիվացիա ստեղծել, որպեսզի հաջորդ տարի մասնակիցներն առավել խորությամբ, պատրաստված և զգոնությամբ ներկայացնեն իրենց թեմաները»: Ժյուրիի անդամները դժվարությամբ են ընտրել հաղթող մասնակիցներին, քանի որ լավ ներկայացված աշխատանքները շատ են եղել: Գիտաժողովի կազմակերպիչ, փաստաբան Սյուզաննա Սողոմոնյանի խոսքով՝ միջոցառման կազմակերպումն արդեն ավանդույթ է դարձել: Այն ունի հանրապետական բնույթ. կարող են մասնակցել ինչպես երևանյան, այնպես էլ Հայաստանի տարբեր մարզերի բուհերի իրավագիտության ֆակուլտետի ուսանողներ. «Հիմնական նպատակն է խրախուսել իրավաբան ուսանողների կողմից հետազոտությունների, ուսումնասիրությունների կատարմանը, հասկանալ, թե ի՞նչ խնդիրներ են առկա դաշտում, ի՞նչ օրենսդրական բացեր կան, ինչպես նաև հնարավորություն ընձեռենք ներկայացնել իրենց ուրույն առաջարկները առկա խնդիրների վերաբերյալ»: